දිවි නැඟුම ඒකාබද්ධ ග්‍රාමීය සංවර්ධන දෙපාර්තමේන්තු පනත් කෙටුම්පත මගින් සමෘද්ධි ප්‍රතිලාභීනට තිබුණටත් වඩා නෛතික ආරක්‍ෂාව සපයා තිබෙන බව යෞවන කටයුතු හා නිපුණතා සංවර්ධන ඇමැති ඩලස් අලහප්පෙරුම මහතා පවසයි.තමා හිටපු සමෘද්ධි ඇමැතිවරයා ලෙස මේ බව සහතික කොට පවසන බව පැවසූ ඇමැතිවරයා, මේ රටේ මහජනතාවගේ දුප්පත්කම මේ මගින් තුරන් කිරීමට අපේක්‍ෂා කරන බව ද පැවසීය.සදාකාලිකව බලයේ සිටීමට එක්සත් ජාතික පක්‍ෂය එදා ගත් පියවර පළාත් පාලන පනත් කෙටුම්පත මගින් අහෝසි වූ බවත්, පක්‍ෂයක ප්‍රතිපත්ති වෙනුවෙන් පෙනී සිටින ජනතා නියෝජිතයන්ට නව පළාත් පාලන පනත් කෙටුම්පත මගින් යහපත් අනාගතයක් නිර්මාණය වන බවත් පැවසීය.මෙම පනත් දෙක මගින් ජනතාවටත්, රටටත්, සුවිශාල සේවාවක් සිදුවන බව පවසන ඇමැතිවරයා, දිස්ත්‍රික්ක මට්ටමින්, පළාත් මට්ටමින් පක්‍ෂ නායකයින් දැනුවත් කැර, ජනතාව වෙත එම පණිවුඩය මුදාහැරීමට කටයුතු කරන බව ද කීවේය.පුද්ගලික විශ්‍රාම වැටුප් පනත ඉදිරිපත් කරන අවස්ථාවේ සාකච්ඡා සාර්ථක ලෙස සිදු නොවූ බැවින්, අතුරු විපාකවලට මුහුණ දීමට සිදු වූ බවත්, එවැනි දේ නැවත සිදුනොවීමට වගබලා ගැනීම මෙම සාකච්ඡාවල අරමුණ බවත් කීවේය.සමානුපාතික මැතිවරණ ක්‍රමයේ ඉතිහාසය 1978 ආරම්භ වූ බවත්, ආර්.